MTB-BG.com

Смолян 360 планинско изследване
2025-07-11 00:00 - 2025-07-13 23:59 (Europe/Sofia)
Смолян 360 е изследване, преди да е състезание.Да обиколиш сърцето на Родопа, да видиш невероятни гледни точки от скала, пещера, колело или пеша със сигурност ще те разпали!

Състезание:– Колоездене по билото около града: 21 км/ 400D+/50 лв. или 42 км/1300D+/60 лв.– Планинско бягане по билото около града: 21 км/ 400D+/50 лв. или 42 км/1300D+/60 лв.

Допълнителни активности със записване:– Скално катерене– Ендуро колоездене с извозване– Пещери– Поход около града

Предвиждаме забавления за деца и къмпинг зона!

Повече подробности вижте тук: https://www.smolyan360.fun/https://www.facebook.com/events/1172958937317013/

Байкария | Триглавски марципан
2025-07-11 00:00 - 2025-07-13 23:59
Когато в Розовата долина е мръсна жега и хората денем се крият по къщите и сенките, ние се извисяваме в Триглавския масив, за да спускаме най-хубавите му пътеки. И ако в района на Ботев и масива Равнец пътеките са шоколадови, то тук ще търсим най-качествения марципан. Траекторията за този байк уикенд е разчупена и джазова, дело на стари трубадури-пътешественици. Ще прекараме две идилични вечери в чудни и любими старопланински хижи – “Триглав” и “Мазалат”. Заповядайте!

Програмата е подходяща за хора с опит в карането на планински пътеки.

Подробности вижте тук: https://tours.bikearea.org/triglavski-marczipan/

AdventureVan | Родопско равно 2025
2025-07-11 00:00 - 2025-07-13 23:59
„Няма човек, който да обгърне Родопа с един поглед. Няма връх, на който да се изкачиш, та да я познаеш с един поглед. Трябва да я извървиш и да я изстрадаш, та после да я събереш в сърцето си и да я погледнеш – ала трябва да имаш сърце на орел. Не можеш да видиш Родопа с очите си, трябва да я видиш със сърцето си. Със затворени очи, в себе си“.

Магията на приказните Родопи е във всяко стръкче трева, всяко камъче по пътя, във всяка спираща дъха гледка, във всеки полъх на вятъра, в шумоленето на вековните гори.

Попаднеш ли там, те обзема чувство на свобода и със сигурност няма да ти се тръгва от там! А ние ще имаме цели три дни, в които да се потопим изцяло в мистиката и красотата на Родопа.

Ще покараме из китни села, сгушени в склоновете й, изоставени махали, които пазят своите истории, и дълбоки и диви гори, които ще ни накарат да се насладим на родопското безвремие. Ще спим в най-високото село на Балканите, ще посетим меандрите на р.Рибна и ще изкачим най-високия връх на Западни Родопи – Голяма Сютка (2186 м).

Подробности вижте тук: https://www.facebook.com/events/2067226883707298/

Велоучилище МТБ-БГ | Курс за начинаещи – Войнеговци, 12 юли 2025
2025-07-12 00:00 - 23:59
На 12 юли, събота, летните жеги може би ще са по-умерени (ако прогнозите за времето се сбъднат) и това означава, че можем да проведем класическия курс на Велоучилище МТБ-БГ за начинаещи по пътеката „Манчо“ над Войнеговци. За всеки случай ще го започнем по-рано сутринта, за да хванем по-прохладните часове и да приключим в ранния следобед, преди да е станало много горещо по южния склон на планината.

Както вероятно знаете, тази пътека е много забавна и разнообразна, така че дори и напредващи са добре дошли, особено ако не са идвали до момента на друг курс и искат да минат през всички основни техники и упражнения.

Ще се срещнем на площада в Локорско (защото има повече място за паркиране), където ще отметнем „административната част“ (декларации, такси за участие и т.н.), ще направим проверка на велосипедите и начални упражнения за завиване, баланс и др. След това потегляме в посока Войнеговци, като преди селото започва изкачването към в.з. Манчов валог. В края на изкачването ще направим кратка обедна почивка – носете си някаква храна за хапване в гората. След това ни очаква спускането – пътеката е много приятна и лека, като по нея ще можем да упражним на начално ниво някои от важните техники като спиране, завиване, преодоляване на някои видове препятствия. Тъй като пътеката не е много дълга, може да остане време за още едно спускане по нея (ако участниците желаят да се изкачим втори път), а може и да не остане – всеки път е различно.

НИВО: начинаещи*Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.*Във формуляра съм оставил възможност за записване и на ниво напредващи, защото дори и за тях курсът може да е полезен в една или друга насока, особено ако не са идвали до момента на подобно обучение.

МИНИМАЛЕН БРОЙ УЧАСТНИЦИ: 4МАКСИМАЛЕН БРОЙ УЧАСТНИЦИ: 8

ТАКСА: 80 лв./човек

Таксата за участие се заплаща на място в деня на обучението.За читатели с абонамент в МТБ-БГ е предвидена и скромна отстъпка от цената.Таксата включва участие в упражнения с инструктор за усвояване на основните техники за каране на планински велосипед.Таксата НЕ включва застраховки, транспорт, настаняване, храна и други подобни услуги.

ПРОГРАМА:

Събота, 12 юли 2025 г.

08:00 – 08:30 – Регистрация (Локорско, главния площад, https://goo.gl/maps/T7yJcLcbQdu)08:30 – 10:00 – Проверка на велосипедите, начални обяснения и упражнения.10:00 – 11:00 – Изкачване до началото на пътеката и кратка почивка за обяд.11:00 – 15:00 – Спускане по пътеката със спирания за упражнения, последвано евентуално от второ спускане.

В подходящ момент ще направим обедна почивка някъде по пътеката.

Важно! Сутринта може и да е хладно, така че вземете и някоя връхна дреха. Преди да тръгнем към планината, може да оставим излишните дрехи в колите. Носете си достатъчно вода (поне 1 – 1.5 л), защото по маршрута няма чешми, а също и нещо за хапване, тъй като по обяд ще сме в гората.

ЗАПИСВАНЕ

Формуляр за записване: https://forms.gle/mhKUSLChENUfzjE57

Желаещите да участват в мероприятието трябва да се запишат най-късно до 19:00 ч на 10 юли 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 10 юли 2025 г. след 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 8 до 14 години ще бъдат допускани в обученията за начинаещи само в присъствието на родител, който да ги наблюдава. Участници на възраст от 15 до 17 години може да бъдат допуснати и в заниманията за напредващи след попълване на декларация за освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/996110732427183/

За въпроси и информация може да ползвате е-mail info.mtbbg@gmail.com или тел. 0887321695.

Велоучилище МТБ-БГ | Курс за напредващи по велотрасе „Пумба“ - 13 юли 2025
2025-07-13 00:00 - 23:59
Изграждането на велотрасе „Пумба“ в Люлин планина над хижа „Бонсови поляни“ превърна този район в идеално място за курс, насочен основно към ниво напредващи. Пътеката е със средна трудност и с множество забавни и интересни елементи, заради които ще преминем през целия набор от основни умения при каране по пресечен терен – спиране, завиване, избор на линия, изпомпване, газене, малко скачане тук-там и др. Преди летните жеги да са се завърнали с пълна сила, ще направим един курс за ниво напредващи там (напреднали също са добре дошли, ако желаят).

Ще се срещнем на паркинга в местността Манастирски (Бонсови) поляни: https://goo.gl/maps/QZFu4GJgJjPC86dU7. До него може да стигнете както на самоход, така и с автомобил през кв. Горна баня. Там ще отметнем „административната част“ (декларации, такси за участие и т.н.), ще направим проверка на велосипедите и начални упражнения за завиване. После тръгваме през хижа „Бонсови поляни“ към вр. Дупевица, но с малко по-особена програма, в която основната цел ще бъде да спуснем общо два пъти цялата дължина на пътеката, но и да градираме трудността на терена.

НИВО: напредващи*

Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.

*Във формуляра съм оставил възможност за записване и на ниво напреднали, защото дори и за тях курсът може да е полезен в една или друга насока, особено ако не са идвали до момента на подобно обучение.

МИНИМАЛЕН БРОЙ УЧАСТНИЦИ: 4

МАКСИМАЛЕН БРОЙ УЧАСТНИЦИ: 8

ТАКСА: 80 лв./човек

Таксата за участие се заплаща на място в деня на обучението.

За читатели с абонамент в МТБ-БГ е предвидена и скромна отстъпка от цената.

Таксата включва участие в упражнения с инструктор за усвояване на основните техники за каране на планински велосипед.

Таксата НЕ включва застраховки, транспорт, настаняване, храна и други подобни услуги.

ПРОГРАМА:

Неделя, 13 юли 2025 г.

08:00 – Среща и регистрация (паркинга в м. Манастирски поляни/в.з. Люлин, https://goo.gl/maps/QZFu4GJgJjPC86dU7)

8:30 – 9:30 – Проверка на велосипедите, инструктаж, кратки начални обяснения и упражнения.

9:30 – 11:00 – Изкачване до средата на велотрасе „Пумба“ и спускане със спирания и упражнения по долната част на пътеката до хижа „Бонсови поляни“.

11:00-15:00 – Изкачване до вр. Дупевица. Спускане със спирания и упражнения по горната половина на велотрасе „Пумба“. Повторно изкачване до върха (от средата на трасето). Спускане без упражнения по цялото трасе от вр. Дупевица до хижа „Бонсови поляни“.

Важно! Носете си някаква храна за хапване в планината, защото почивка в хижата е предвидена чак след края на обучението – така ще можем да използваме по-хладните часове на деня.

ЗАПИСВАНЕ

Формуляр за записване: https://forms.gle/3fU16Zrvpbs4Y2AH9

Желаещите да участват в мероприятието трябва да се запишат най-късно до 19:00 ч на 11 юли 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 11 юли 2025 г. след 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 12 до 14 години могат да участват само в присъствието на родител, който да ги наблюдава. Участници на възраст от 15 до 17 години може да бъдат допуснати без придружител след попълване на декларация за освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/711082828365895/

За въпроси и информация може да ползвате е-mail info.mtbbg@gmail.com или тел. 0887321695.

Курс за ранобудни: Първи стъпки в планинското колоездене – София, 17 юли 2025
2025-07-17 07:00 - 09:00
В разгара на лятото сме, горещините са сериозни и едни от най-хубавите часове за каране на колело са рано сутрин. Затова обявяваме този курс за хора, които нямат проблем с ранното ставане и имат желание да научат най-важните и базови техники и концепции за каране на планински велосипед. Обучението е насочено към хора, които имат минимален или дори никакъв опит в карането по пресечен терен и/или които се чувстват много неуверени при каране по такъв. С други думи, това е курс за съвсем начинаещи в планинското колоездене, но все пак за хора, можещи да карат велосипед и притежаващи маунтин байк. Продължителността му е съобразена и с работещите хора, т.е. обучението е кратко (2 часа) и включва най-вече различни видове упражнения в градска (паркова) среда, включваща и асфалт, и пресечен терен. Целта на упражненията е да ви запознаят с правилната позиция върху велосипеда и основните техники на каране при спиране, завиване, баланс и други полезни неща.

Курсът е подходящ както за възрастни, така и за деца над 7 години, стига последните да не се притесняват от присъствието на възрастни. При деца на възраст до 10 г. присъствието на родител по време на обучението е задължително.

Срещата е в 07:00 ч при „Белия бар“ и Езерото с лилиите в парк „Борисова градина“, София. Местоположение: https://maps.app.goo.gl/Lx2X2fWCY8bEjNq7A. Продължителността на курса е 2 часа – до 9:00 ч.

НИВО: начинаещи с минимален или никакъв опит в планинското колоездене

МИНИМАЛЕН БРОЙ УЧАСТНИЦИ: 2МАКСИМАЛЕН БРОЙ УЧАСТНИЦИ: 4

ТАКСА: 60 лв./човек (30.68 евро)

Таксата за участие се заплаща на място в деня на обучението.Таксата включва участие в упражнения с инструктор за усвояване на основните техники за каране на планински велосипед.Таксата НЕ включва застраховки, транспорт, настаняване, храна и други подобни услуги.

ЗАПИСВАНЕ

Формуляр за записване: https://forms.gle/vAXV66Q1hsAU6eWW9

Желаещите да участват в мероприятието трябва да се запишат най-късно до 19:00 ч на 16 юли 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 16 юли 2025 г. около 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 7 години или повече.*

*За участници от 7 до 10 години е задължително присъствието на родител по време на обучението. Участници на възраст от 11 до 17 години могат да участват без присъствие на родител, но е задължително подписването на място на „Декларация за информирано съгласие и освобождаване от отговорност“ от страна на родител/настойник.

– Да носят каска по време на упражненията – задължително!

– Препоръчително е да носят и допълнителна защитна екипировка – ръкавици, очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за информирано съгласие и освобождаване от отговорност.

– Препоръчително е всеки участник да има застраховка „Злополука“.

*Тази застраховка може да ви спести разходи в случай на травма, оказване на първа помощ и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/1267665144936016/

За въпроси и информация може да ползвате е-mail info.mtbbg@gmail.com или тел. 0887321695.

Biking Tours | Байк тур „Из родопските язовири“
2025-07-18 00:00 - 2025-07-20 23:59
В рамките на три дни ще караме колела по бреговете на едни от най-високите и красиви родопски язовири – Голям Беглик, Широка поляна и Доспат.

Подробности вижте тук: https://www.facebook.com/events/542292482186033/

Трявна Ултра 2025
2025-07-18 00:00 - 2025-07-20 23:59
Десето, юбилейно издание на един от популярните планински маратони в България, който включва и две колоездачни дистанции.

Повече информация вижте тук: http://tryavna-ultra.com/.

AdventureVan | MTB Montenegro 2025
2025-07-19 00:00 - 2025-07-26 23:59
През лятото на 2025 г. AdventureVan за пореден път ще се отправят към малката, но много красива и изпълнена с планини държава Черна гора, където ще посетят с колела или пеша някои национални паркове и най-високите им върхове и ще се насладят на домашно приготвена храна с уникален вкус. Вие също може да станете част от това.

Подробности вижте тук: https://www.facebook.com/events/1611428439463456/

ДЛОШ XCO Княжево 2025
2025-07-20 00:00 - 23:59
На 20 юли над Княжево ще се проведе традиционното вече XCO състезание, този път с организатор КК „Васил Левски“, което ще е и Национален шампионат в дисциплината за 2025 г.

Повече информация вижте тук: https://www.facebook.com/events/636833152023198/.

Пампорово байк фест 2025
2025-07-25 00:00 - 2025-07-27 23:59
Традиционно едно от най-големите байк събития за сезона в България и региона се завръща за 11-а поредна година на 25-27 юли във Велопарк Пампорово! Запазете датите и се пригответе се няколко дни, изпълнени с екшън и много забавления – очакваме ви!

По време на феста се провеждат множество разнообразни събития, сред които международно състезание по спускане от клас 1 на UCI носещо точки за световната ранглиста за категории мъже и жени, първи кръг от Maxxis BG Downhill Series, втори кръг от Детските даунхил серии, експо зона, боулинг вечер, кино прожекции, парти и други!

Повече информация вижте тук: https://www.facebook.com/events/1747172022592621.

Байкария | Рилски escape 4.0
2025-07-25 08:00 - 2025-07-27 17:00
Поредното издание на програмата за калпазани на колела – “Рилецо бега”, ще се проведе традиционно в края на месец юли. Маршрутът тази година ще ни отведе в Югозападна Рила и отново ще предложи незабравими моменти, закачки и патилански номера.

Програмата е подходяща за хора с опит в карането на планински пътеки.

Подробности вижте тук: https://tours.bikearea.org/rilski-escape-4-0/

Перпендикулярна вселена 19
2025-07-26 00:00 - 2025-07-30 23:59
След навършеното пълнолетие през 2024, тази година почетно ще се върнем в Родопите, за да отпразнуваме 19 годишнината.

Ще стартираме от Смолян, а накъде ще продължим, ще научат първите успели да се запишат за Перпендикуляра.

Знаете как става. Навивайте аларми за 25 февруари, когато ще стартира записването!

Входът към перпендикулярното ще бъде отворен само 48 часа. Първите 100, които отговарят на кривите условия, ще получат достъп.

Напомняме, че този крив формат е подходящ за хора с опит в планинското колоездене и дивите преживявания. В никакъв случай не е подходящ за начинаещи или хора с малък опит.

Събитие във Facebook: https://www.facebook.com/events/1149913599415507/.

Biking Tours | Тийн байк лагер Банско
2025-07-28 00:00 - 2025-08-01 23:59
Полите на Пирин планина предлагат отлични условия за планинско колоездене с множеството си разнообразни и интересни терени и затова избрахме гр. Банско за домакин на нашия байк лагер за тинейджъри и младежи! Лагерът е подходящ за младежи на възраст между 13 и 16 години.

Подробности вижте тук: https://www.facebook.com/events/1538956790144223/.

Перпендикулярче „Гранична епопея“
2025-08-01 00:00 - 2025-08-02 23:59
Както показва името, маршрутът на това Перпендикулярче е разгърнат по границата между България и Гърция с начална и крайна точка в с. Смилян.

Подробностите вижте тук: https://www.facebook.com/events/1159865832521248/

Байкария | Хош омадет, Фански планини
2025-08-02 00:00 - 2025-08-12 23:59
Август е месец отпускарски, скучен, дори равен. Затова решихме да го нащърбим и оцветим, като поемем далеч на изток. В поредна байк експедиция към сърцето на Централна Азия. Ще влезем през Узбекистан, за да останем в Таджикистан. Този път наша цел ще бъдат Фанските планини, които са най-западните масиви на Памир-Алайския хребет. Истинско изпитание за дух и тяло ще бъде това пътешествие. Планината там е сурова и ще ни предизвика – пътеки като тънки копринени нишки ще ни водят през скални масиви и тюркоазени езера, кишлаци и кошари ще ни приютяват, където местни планинци ще ни гощават с лепьошка и прясно масло. Ще се чувстваме като първопроходци – пионери с колела. Но и ние ще покажем характер!

* Хош омадет (таджикски) – “Добре дошли!”

Програмата е подходяща за хора с опит в карането на планински пътеки.

Подробности вижте тук: https://tours.bikearea.org/fanski-planini-tadzhikistan/

Шуменско плато 2025
2025-08-03 00:00 - 23:59
Заради появата на черната пантера на територията на Шуменското плато през юни 2025 г. се наложи популярното състезание, провеждано там от велоклуб „Илчов баир“ да бъде отложено за друга дата, 3 август. Новият краен срок за записване е до 24 юли!

Подробности следете тук: https://www.facebook.com/events/935509904666566/.

Велоучилище МТБ-БГ | Тренировки в 11 Bike Park – 7-9 август 2025
2025-08-07 17:00 - 2025-08-09 13:00
След кратка лятна ваканция Велоучилище МТБ-БГ се завръща с тренировки и обучения в 11 Bike Park на 7, 8 и 9 август 2025 г. Тъй като лятото продължава да е горещо, тренировките са съсредоточени в сутрешните и следобедните часове, макар че в петък ще бъда на линия целия ден и ако някой държи да кара в най-топлите часове, за мен не е проблем.

Ако предпочитате обучение във формат групови тренировки, към момента съм обявил две такива. В петък след работа, от 19:00 до 20:00 ч, е планирана тренировка за трето ниво (напреднали) с продължителност 60 минути и цена 40 лв. (20.45 евро). В събота сутринта, от 11:00 до 12:30 ч, е планирана тренировка за 1 ниво (начинаещи) с продължителност 90 минути и цена 60 лв. (30.68 евро). И двете тренировки са за възрастни (или младежи над 14 г.).

Повечето други часове са обявени като такива за персонални уроци (продължителност 60 минути, цена 79 лв./40.39 евро), но не е проблем да ги сменя с нещо друго – например семейни или групови тренировки, включително за деца. Т.е. ако ви трябва тренировка във формат, който не е обявен в момента, или в час, различен от обявените, обадете ми се на тел. 0887321695 и вероятно ще можем да насрочим такава, стига часът вече да не е ангажиран.

Записванията стават чрез сайта на байкпарка: https://book.11bikepark.com/calendar/

AdventureVan | Вело-лагер Чатъма 2025 - из мистичните и диви гори и язовири на Родопите
2025-08-14 00:00 - 2025-08-17 23:59
Едно велоприключение в сърцето на Родопите, по време на което ще посетим няколко от най-красивите язовири – Голям Беглик, Беглика, Широка поляна, Тошков чарк и Доспат. Ще прекараме три незабравими нощувки в горски център „Чатъма“ на брега на язовир Голям Беглик, неслучайно определян като едно магично място, на което вода и въздух са слети в едно. Красотата му трудно може да бъде описана, както и усещането, което създава у всеки, които го е посетил: на безкрайно спокойствие, сякаш нищо друго няма значение, ти си тук и сега и този миг е завинаги. Ако искате една незабравима почивка, заобиколени от многовековната природа, тихите спокойни води на язовира и гледки, които те карат да онемяваш, очакваме ви!

Подробности вижте тук: https://www.facebook.com/events/1013407700618473/

Велоучилище МТБ-БГ | Обучение по „Хотелската“ пътека на Витоша - 16 август 2025
2025-08-16 00:00 - 23:59
В средата на месец август Велоучилище МТБ-БГ организира курс по една от най-популярните витошки пътеки – „Хотелската“, която започва от хотел „Копитото“ и се спуска към Бояна.

Постоянно получаваме запитвания за обучение по тази пътека и това не е случайно. Стръмните участъци в началото под хотела, дясната серпентина през скалата – има поне няколко елемента по нея, които са трудни и на които задължително ще спрем и ще обърнем внимание. Има и много завои и други полезни и интересни места. Курсът е обявен за ниво напреднали именно заради тези по-трудни и опасни участъци, но ако някой напредващ желае да се включи, няма проблем да го направи – просто трябва да е готов на 2-3 места по-скоро да гледа, отколкото да кара. В този ред на мисли, допълнителната екипировка е силно препоръчителна – наколенки, налакътници, каска с подбрадник са добре дошли за този курс.

Заради очакваните високи температури началото на карането е изтеглено по-рано сутринта с идеята да се изкачим по хлад и да приключим в ранния следобед.

НИВО: напредващи и напреднали

Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.

МИНИМАЛЕН БРОЙ УЧАСТНИЦИ: 3

МАКСИМАЛЕН БРОЙ УЧАСТНИЦИ: 8

ТАКСА: 80 лв./човек (40.90 евро)

Таксата за участие се заплаща на място в деня на обучението.

За читатели с абонамент в МТБ-БГ е предвидена и скромна отстъпка от цената.

Таксата включва участие в упражнения с инструктор за усвояване на основните техники за каране на планински велосипед.

Таксата НЕ включва застраховки, транспорт, настаняване, храна и други подобни услуги.

ПРОГРАМА:

Събота, 16 август 2025 г.

За тези, които ще се изкачват на самоход, срещата е в 09:00 ч в градинката между Боянското ханче и Боянската черква. Местонахождение: https://maps.app.goo.gl/uSREdLsjLgRfiKPV7.

Има и вариант да дойдете направо горе при началото на пътеката, т.е. на паркинга при хотел „Копитото“ около 11:00-11:15 ч: https://maps.app.goo.gl/cN2QtpHR2AxeS2rp7. Този вариант е подходящ за хора, които могат да си намерят някакъв превоз или пък по друга причина не искат да се изкачват с основната група.

При паркинга на хотела може да загреем с малко упражнения за завиване, след което поемаме по пътеката надолу.

*В час, определен според желанията на участниците, ще направим обедна почивка. Носете си някаква храна по ваш вкус за хапване в планината. Носете и достатъчно вода, защото времето е горещо. По пътеката за спускане има чешми, но са в по-ниските части.

ЗАПИСВАНЕ

Формуляр за записване: https://forms.gle/ChQ85LsB1XoYheN79

Желаещите да участват в мероприятието трябва да се запишат най-късно до 13:00 ч на 15 август 2025 г. чрез попълване на формуляра горе. Посочват се имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на на 15 август 2025 г. след 13:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници на възраст от 15 до 17 години може да бъдат допуснати след разговор и уточняване с родител и след попълване на декларация за информирано съгласие и освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Страница на събитието във Facebook: https://www.facebook.com/events/1518298472670050/

За въпроси и информация може да ползвате е-mail info.mtbbg@gmail.com или тел. 0887321695.

Байкария | Високите планини на Косово
2025-08-16 00:00 - 2025-08-23 23:59
Искаме да ви поканим за трета поредна година да „сърфираме“ по най-високите планини на нашите балкански съседки. Продължаваме сюжетната линия на ендуро-пионерството и байк планинарство в малката млада държава Косово. Там небрежно се извисяват много прекрасни и красиви планини и играят роля на величествен декор на будните градчета и селца. Насочваме се към Проклетия и Шар с техните косовски първенци Джеравица (2656 м) и Рудока (2661 м). Търсим най-епичните и дълги пътеки за спускане. Ще се запознаем с проектите „Върховете на Балканите“, High Scardus Trail и Via Dinarica. Експедицията ще ни отведе за кратко и в Албания, Черна гора и Македония, за да бъде още по-интересна тази приключенска байк седмица.

Подробности вижте тук: https://tours.bikearea.org/visokite-planinite-na-kosovo/

Велоучилище МТБ-БГ | Курс по „Червената шапчица“ - 17 август 2025
2025-08-17 00:00 - 23:59
Това обучение е насочено към хора, които вече имат умения и опит за каране в планината, но искат да ги подобрят и развият. Пътеката от хижа „Композиторите” към Владая (позната като „Червената шапчица“) е перфектна за целта и е една от най-разнообразните на Витоша!

При този курс изкачването е по-дълго, т.е. изисква някакво средно ниво на физическа подготовка. Имайте предвид, че за ниво напредващи пътеката включва и някои по-технични участъци, но като цяло не е прекалено трудна и предлага доста „материал” за учене.

Ще се срещнем в 9:30 ч при Тихия кът (https://goo.gl/maps/UqSfK1bZwJ9Wnp9D7). Оттам ще се изкачим по алеята към Златните мостове, която на места е доста стръмна и може да се наложи да бутаме. От Златните мостове продължаваме до хижа „Композиторите”, където може да направим ранен обяд и после започваме спускането със спирания и упражнения на много места. Пътеката свършва във Владая – оттам който не е обвързан с кола, може да се прибере към София и по асфалта, но основният план е да се върнем към Тихия кът. Курсът вероятно ще продължи до 17:00 ч.

Важно:

– Ако някой иска да спести денивелация, качвайки се със собствен транспорт, може да дойде направо при хижа „Композиторите“ около 11:30 ч. В този случай обаче трябва да има кой да върне колата му.

– Който предпочита, може да си остави колата и някъде във Владая (например при края на пътеката: https://goo.gl/maps/xCunkhti54Na8rn48), след което оттам да се изкачи към Тихия кът (около 40-50 минути). По този начин след края на пътеката ще може да се прибере директно към София.

Желателно е във формуляра за записване да уточните тези подробности в полето „Нещо друго“.

ТАКСА: 80 лв./човек (40.90 евро)

Таксата за участие се заплаща на място в деня на обучението.

За читатели с абонамент в МТБ-БГ е предвидена и скромна отстъпка от цената.

Таксата включва участие в упражнения с инструктор за усвояване на основните техники за каране на планински велосипед.

Таксата НЕ включва застраховки, транспорт, настаняване, храна и други подобни услуги.

НИВО: напредващи и напреднали

Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.

МИНИМАЛЕН БРОЙ УЧАСТНИЦИ: 3

МАКСИМАЛЕН БРОЙ УЧАСТНИЦИ: 8

ЗАПИСВАНЕ

Формуляр за записване: https://forms.gle/RW9QkiHZozxSiC4P9

Желаещите да участват в мероприятието трябва да се запишат най-късно до 20:00 ч на 15 август 2025 г. чрез попълване на формуляра горе. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 15 август 2025 г. след 20:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

* Участници на възраст от 15 до 17 години може да бъдат допуснати в курса след предварителен разговор по телефона и попълване на декларация за информирано съгласие и освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/1854203651823746/

За въпроси и информация може да ползвате е-mail info.mtbbg@gmail.com или тел. 0887321695.

Велоучилище МТБ-БГ | Тренировки в 11 Bike Park – 2-7 септември 2025
2025-09-02 00:00 - 2025-09-07 23:59
След дълга и хубава морска ваканция Велоучилище МТБ-БГ се завръща с тренировки и обучения в 11 Bike Park на 2, 3, 4, 5 и 6 септември 2025 г. Температурите вече не са толкова високи, затова на някои от датите ще бъда на разположение през целия ден.

Повечето ми часове са обявени като такива за персонални уроци (продължителност 60 минути, цена 79 лв./40.39 евро), но не е проблем да ги сменя с нещо друго по желание на участниците – например семейни или групови тренировки, включително за деца. Т.е. ако ви трябва тренировка във формат, който не е обявен в момента, обадете ми се на тел. 0887321695 (Любомир Ботушаров) и вероятно ще можем да насрочим такава, стига часът вече да не е ангажиран.

Иначе има обявени и няколко групови тренировки, за възрастни (или младежи над 14 г.), като се надявам да съм улучил за тях време, което ще е удобно за потенциалните участници:

– във вторник (2 септември) след работа, от 18:00 до 19:00 ч, е планирана тренировка за второ ниво (напредващи) с продължителност 60 минути и цена 40 лв. (20.45 евро).– в петък (5 септември) след работа, от 18:00 до 19:00 ч, е планирана тренировка за трето ниво (напреднали) с продължителност 60 минути и цена 40 лв. (20.45 евро).В събота, 6 септември, също има планирани две групови тренировки:– от 16:00 до 17:00 ч за второ ниво (напредващи) с продължителност 60 минути и цена 40 лв. (20.45 евро).– от 17:00 до 18:00 ч за трето ниво (напреднали) с продължителност 60 минути и цена 40 лв. (20.45 евро).

Записванията за тренировките, както са обявени в момента, стават чрез сайта на байкпарка: https://book.11bikepark.com/calendar/.

Велоучилище МТБ-БГ | Тренировки в 11 Bike Park – 9-12 септември 2025
2025-09-09 00:00 - 2025-09-12 23:59
И през тази седмица с Велоучилище МТБ-БГ ще бъдем на линия тренировки и обучения в 11 Bike Park, но само в някои от делничните дни – на 9, 10, 11 и 12 септември 2025 г.

Повечето ми часове са обявени като такива за персонални уроци (продължителност 60 минути, цена 79 лв./40.39 евро), но не е проблем да ги сменя с нещо друго по желание на участниците – например семейни или групови тренировки, включително за деца. Ако ви трябва тренировка във формат, който не е обявен в момента, обадете ми се на тел. 0887321695 (Любомир Ботушаров) и вероятно ще можем да насрочим такава, стига часът вече да не е ангажиран.

Има обявена и една групова тренировка за възрастни (или младежи над 14 г.), второ ниво (напредващи), във вторник (9 септември) след работа, от 18:30 до 19:30 ч с продължителност 60 минути и цена 40 лв. (20.45 евро). Мога да обявя и други, стига да има поне по двама желаещи за съответното ниво.

Записванията за тренировките, както са обявени в момента, стават чрез сайта на байкпарка: https://book.11bikepark.com/calendar/.

24-часов маратон 2025
2025-09-13 00:00 - 2025-09-14 23:59
Запазете датите за 24-часов маратон 2025!!!13-14 септември на познатото място и час.Начало: 13.09.2025 – 13.00 ч.Финал: 14.09.2025 – 13.00 ч.

24-часовият маратон по планинско колоездене е уникално събитие и се провежда всяка година в пясъчните поли на Средна гора. В рамките на едно денонощие колоездачите трябва да направят възможно най-много обиколки. Вземайте родата, има място за палатки и хамаци на хубава сянка.

Въпреки че маратонът е утвърдена вече традиция, винаги ни хрумват разни „криви идеи“, които да ви държат в напрежение и да ви карат да се усмихвате.

Категории:Соло мъже под 40 г.Соло мъже над 40 г.Соло жениСоло юноши и девойки старша възраст над 14 г.Соло юноши и девойки младша възраст под 14 г.Щафети 4хЩафети 2х

Записване и регистрация – месец преди събитието!

Намерете другарчета за щафетите или тренирайте усилено за соло категориите! Успех и ще се видим през 2025!

За подробности следете тук: https://www.facebook.com/events/841841561436923/

Лозарски пътища Bike & Run 2025
2025-09-19 00:00 - 2025-09-21 23:59
Колоездене и бягане на 20 и 21 септември 2025, организирани за втора поредна година от КК „Димитър Маджаров“ и КК „Верея“ в дисциплините Trail run 41, 15 и 5 км, ХСМ 66, МТВ 41 и 15 км, Дуатлон 41 + 15 км, детски състезания с много подаръци, томбола, горска педагогика, сцена, игри и богата фестивална част сред живописната природа на Винарна „Мидалидаре Естейт“!

Повече подробности вижте тук: https://www.facebook.com/events/514198494995387/

Велоприключение „В Дивия Запад“
2025-09-20 00:00 - 2025-09-21 23:59
Заповядайте на първото колоездачно събитие за асфалтов велосипеден туризъм в Трънския край!

„В Дивия Запад“ е колоездачна „хоби“ обиколка, която се организира от Трънското туристическо дружество.Кръговият маршрут на събитието се намира в сърцето на Краище – един от най-живописните и чисти райони в страната.

Обиколката е шосейна, с обща дължина от близо 40 км, и предлага разнообразие от красиви гледки и интересни местни забележителности. По време на карането на 20 септември 2025 г. пред очите ви ще се редуват прохладни гори, обширни поля, малки селца, скътани в пазвите на планината, храмове и музеи, интересни занаяти и разтапящи кулинарни изкушения.Ще посетим местни забележителности, занаяти и обекти (с включени билети в стартовия пакет), а финиширалите участници ще получат сертификат, както и ще бъдат гости на специалното ни коктейл-парти.

Ако планувате да останете в района за целия уикенд – на 21 септември ви очаква планинска разходка със сертифициран водач по един от най-красивите туристически маршрути в Трънския край, който включва няколко обекта с различна трудност.

По време на събитието ще се запознаете и с традиционната трънска кухня и ще можете да се насладите на вкусните ястия от местни домашни продукти, приготвени от кулинарите от „Трънски гозби“.

За записване и повече информация за събитието, моля кликнете тук: https://transkotd.org/v-divia-zapad/

Кога?20.09.2025 г. от 9:30 часаКъде?Старт/финал: село Забел, община Трън

Събитието се организира от „Трънско туристическо дружество“ с подкрепата на „Фондация Америка за България“.

Очакваме ви с нетърпение!

AdventureVan | MTBBB Sithonia 2025 - Mountain Biking, Beers & Beaches
2025-09-20 00:00 - 2025-09-24 23:59
Ситония – слънце, море, бира/вино и плажове, добавете към тази приказна морска картинка и планинско колоездене! Едно събитие, в което карането по асфалт е сведено до минимум. Приготвили сме ви едно морско приключение, с което заедно да изпратим лятото. Полуостров Ситония е планински район с гори и тюркоазено сини плажове, заобиколени от скали в чудати форми и страхотни гледки. Едно райско кътче от Гърция, на което, ако не сте били, определено няма да имате търпение да се върнете!

Подробности вижте тук: https://www.facebook.com/events/1146284910461629/

Рудопия – “дуйни ми, льохни, бел ветре”
2025-09-20 00:00 - 2025-09-27 23:59
Сто и шестнадесет години след подписването на договора в парижкото предградие Ньой сюр Сен, Родопите отново са отворени за топлите зимни пасища на Беломорието. Посоката е ясна, остава да “извъртим” подробностите.

Повече информация вижте тук: https://tours.bikearea.org/rudopiya-dujni-mi-lohni-bel-vetre/

Велоучилище МТБ-БГ | Тренировки в 11 Bike Park – 23-25 септември 2025
2025-09-23 00:00 - 2025-09-25 23:59
През последната седмица на септември с Велоучилище МТБ-БГ отново ще бъдем на линия за тренировки и обучения в 11 Bike Park. Заради прогнозите за влошаване на времето в петък и почивните дни, засега съм обявил „първа порция“ часове във вторник, сряда и четвъртък (23, 24 и 25 септември), а след това ще преценя дали и какво да добавя в края на седмицата.

Засега часовете са обявени като такива за персонални уроци (продължителност 60 минути, цена 79 лв./40.39 евро), но не е проблем да ги сменя с нещо друго по желание на участниците – например семейни или групови тренировки, включително за деца. Ако ви трябва тренировка във формат, който не е обявен в момента, обадете ми се на тел. 0887321695 (Любомир Ботушаров) и вероятно ще можем да насрочим такава, стига часът вече да не е ангажиран.

Записванията за тренировките стават чрез сайта на байкпарка: https://book.11bikepark.com/calendar/.
